Suci = banyu padasan, punika kula inggih kirang têrang. Têmbung Kawi utawi Sanskrita suci punika têgêsipun rêsik, suci enz (malah sagêd atêgês latu), dene têmbung ingkang atêgês rêsik punika ing sasumêrêp kula, bilih dados sêngkalan dados das. Kados ta ing Sêrat Baratayudha kaca 1 garis kalih saking ngandhap, nahandon Mpu Sêdhah makirtya saka kalari sanga kuda sudha candrama, têgêsipun, makatên anggènipun Êmpu sêdhah adamêl suwur,§ Têmbung kirti angèl anggèn kula anjarwani, namung kenging katêrangakên angatingalakên kadibyanipun = adamêl misuwuring (badanipun). taun Saka ing sanga, jaran§ Kenging kapêdhot: sang (anganggo) jaran. rêsik, rêmbulan = 1079§ Inggih punika salêbêting jumênêngipun Prabu Aji Jayabaya. Kintên kula têmbung suci ing ngriki punika ing sakawit mungêl sruti = piwulang = weda, dados sampun lêrês watak sakawan, [sa...]